Mörghundruð börn bíða í mánuði, jafnvel árum saman eftir nauðsynlegri þjónustu. Umboðsmaður barna segir stöðuna vera óásættanlega.
Meðalbiðtími barna eftir þjónustu hjá Greiningar- og ráðgjafarstöð eru 12-19 mánuðir og 12-14 mánuðir hjá þroska- og hegðunarstöð. Þetta kemur fram í yfirliti Umboðsmanns barna. Salvör Nordal er umboðsmaður barna.
Salvör segist vona að birting upplýsinganna muni varpa ljósi á raunverulega stöðu barna í íslensku samfélagi og verði stjórnvöldum hvati til úrbóta. Ábyrgð á núverandi stöðu liggi víða.
Til standi að afla upplýsinga um fleiri stofnanir enda bíði of mörg börn of lengi eftir mikilvægri þjónustu, of víða, til dæmis talmeina- og sálfræðiþjónustu.

Dæmi eru um að börn þurfi að bíða árum saman eftir nauðsynlegri þjónustu. Umboðsmaður barna segir stöðuna óásættanlega.